สวัสดีค่ะ ประจำเดือนมาวันที่5-9 ม.ค.เลยทานยาคุมยาส21ตั้งแค่วันแรกที่เป็นประจำเดือนแต่ว่ามีการทานยาฆ่าเชื้อด้วยค่ะเนื่องจากปากมดลูกอักเสบเป็นเวลา7วัน มีตัวยานึงคือdoxycycline ทาก่อนประจำเดือนมา1วันค่ะ แต่ว่าระหว่างที่ทานยาคุมและยาฆ่าเชื้อมีพสพ.ตลอดค่ะ ใช้วิธีหลั่งนอก แต่เมื่อคืนทานยาคุมเป็นเม็ดที่13แล้วตกดึกมีมูกปนเลือดออกระหว่างเข้าห้องน้ำ เป็นมูกปนเลือดสีแดงสดค่ะ ตอนเช้าวันนี้ก็มีเช่นกันและมีอาการเจ็บหน้าอกร่วมด้วยแต่ตรวจการตั้งครรภ์แล้วขึ้น1ขีดค่ะ อยากจะทราบว่า 1. ยาฆ่าเชื้อที่ทานมีผลต่อยาคุมไหมคะ 2. ยาคุมสามารถคุมกำเนิดได้ตั้งแต่เม็ดแรกไหมคะ 3. กังวลว่าจะท้องค่ะ ขอบสำหรับคำตอบล่วงหน้าค่ะ
สวัสดีค่ะ หากได้เริ่มทานยาคุมกำเนิดแผงแรก ในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%สำหรับยา Doxycycline ซึ่งเป็นยาปฏิชีวนะในกลุ่มยาเตตราไซคลิน (Tetracyclines) ในการศึกษาส่วนใหญ่ ไม่พบว่ามีผลต่อการลดของประสิทธิภาพของยาคุมแต่อย่างใด ดังนั้น หากทานยาชนิดนี้อยู่ ก็ไม่น่ามีผลต่อยาคุมค่ะส่วนมูกปนเลือดที่ออกมาจากช่องคลอด น่าจะเกิดจากผลของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งยาคุมยี่ห้อ Yaz ถือเป็นชนิดที่มีฮอร์โมนต่ำค่ะ ซึ่งไม่ได้อันตรายอะไร และไม่ได้บ่งบอกว่าประสิทธิภาพของยาคุมจะลดลงไปค่ะส่วนการที่จะทราบว่าจะตั้งครรภ์หรือไม่ ก็ควรรอดุว่าประจำเดือนจะมาหรือไม่ในช่วงที่ทานยาคุมที่เป็นเม็ดแป้ง (สำหรับชนิด 28 เม็ด) หรือช่วงที่เว้นระยะไป 7 วัน (สำหรับชนิด 21 เม็ด) หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น หากไม่มีมา ก็ควรตรวจหาการตั้งครรภ์ดูค่ะ